stanford-oval/wikipedia huggingface dataset:
אלו חיים נפלאים

| --- | --- |

ג'יימס סטיוארט ודונה ריד בסרט "אלו חיים נפלאים"
 מבוסס על:  The Greatest Gift 
 בימוי:  פרנק קפרה 
 הופק בידי:  פרנק קפרה 
 תסריט:  תסריט קולנוע:  פרנסיס גודריך  אלברט האקט  ג'ו סוורלינג פרנק קפרה סיפור מקורי: פיליפ וואן דורן סטרן
 עריכה:  ויליאם הורנבאק 
 שחקנים ראשיים:  ג'יימס סטיוארט דונה ריד ליונל ברימור ג'ימי הוקינס
 מוזיקה:  דימיטרי טיומקין 
 צילום:  ג'וזף ווקר, ג'וזף פ. בירוק, ויקטור מילנר 
 מדינה:  ארצות הברית 
 חברת הפקה:  סרטי ליברטי, RKO 
 חברה מפיצה:  RKO, נטפליקס 
 שיטת הפצה:  וידאו על פי דרישה 
 הקרנת בכורה:  24 בדצמבר 1946 ישראל17 בדצמבר 1948
 משך הקרנה:  130 דקות
 שפת הסרט:  אנגלית 
 סוגה:  קומדיה רומנטית, סרט קומדיה, סרט חג המולד, סרט פלאשבק, סרט פנטזיה, סרט דרמה, סרט המבוסס על יצירה ספרותית 
 תקציב:  $3,180,000
 הכנסות באתר מוג'ו:   itsawonderfullife
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
אלו חיים נפלאים (באנגלית: It's a Wonderful Life, נקרא בארץ בהפצתו המקורית והחיים כל כך יפים) הוא סרט קולנוע אמריקאי משנת 1946, בבימויו של פרנק קפרה, על-פי סיפור קצר שחיבר פיליפ ון דורן סטרן. כשיצא הסרט לאקרנים לא זכה להצלחה קופתית יוצאת דופן (ולמעשה נחשב ל"פלופ"), אך היה מועמד לחמישה פרסי אוסקר וזכה בפרס גלובוס הזהב על הבימוי. עם השנים הפך הסרט לקלאסיקה הוליוודית, וכיום הוא מוקרן באופן מסורתי בחג המולד.
עלילה

בעיירה הבדיונית בדפורד פולס, ניו יורק, בערב חג המולד, ג'ורג' ביילי (ג'יימס סטיוארט) הוא אדם מוטרד מאוד ובעל נטיות אובדניות. כתוצאה מתפילות של אנשים רבים אשר מודאגים ממצבו של ג'ורג' נשלח מלאך בשם קלרנס לעזור לו. דמות המלאכים מבוססת על תמונות של החמישייה של סטפן. בטרם נסיעתו לכדור הארץ צופה המלאך - כמו גם הצופות והצופים - בפלאשבקים מחייו של ג'ורג', מאז ילדותו ועד לרגע בו מתרחש הסרט:
בשנת 1919, בגיל 12, ג'ורג' מציל את חייו של אחיו הצעיר הארי שנפל לאגם קפוא. כתוצאה מפעולה זו, ג'ורג' מאבד את שמיעתו באוזנו השמאלית.
כאשר ג'ורג' גדל, הוא מחכה להארי שיסיים את לימודיו בתיכון ויחליף אותו בניהול חברת ההלוואות וההשקעות של המשפחה. בזמן סיום לימודיו של הארי (בשנת 1928, כשג'ורג' בן 21 ומתכנן ללמוד בקולג') אביו של ג'ורג' לוקה בשבץ קטלני. הנרי פ' פוטר, חבר דירקטוריון החברה ואיש עשיר, חמדן וחסר מצפון, מנסה לפרק את החברה. ג'ורג' מונע זאת, ופוֹטר מסכים בתנאי שימונה למנהל החברה. ג'ורג' מקבל זאת בהכנעה כי הוא עדיין סבור שהארי יחליף אותו אחרי סיום לימודיו.
כאשר הארי מסיים את המכללה הוא מתחתן, וג'ורג' נאלץ להמשיך בניהול החברה. ג'ורג' גם הוא מתחתן עם אישה בשם מרי (דונה ריד). בתקופה זו חלה ירידה בחוזקה של חברת המשפחה.
ברגע שמלחמת העולם השנייה פורצת, ג'ורג' אינו יכול להתגייס לצבא בגלל אוזנו החירשת. הארי הופך לטייס חיל הים, מפיל 15 מטוסי אויב, מציל אנשים רבים וזוכה במדליית הכבוד.
בערב חג המולד, דודם של האחים, בילי (תומאס מיטשל), בדרך להפקיד המחאה של 8,000$ בבנק, אך בהיסח הדעת הוא מאבד אותו אצל פוטר. פוטר מגלה את האבדה ושומר אותה לעצמו, בידיעה שאי-הפקדתה תגרום לפשיטת רגל של החברה. כשמשפחת ביילי מגלה את דבר האובדן הם מחפשים בכל העיר אחר ההמחאה.
ג'ורג' חוזר לביתו בערב חג המולד ומשתולל בפראות, באופן שפוגע באשתו, בילדיו, ובכל מי שנקרה בדרכו. לבסוף הוא יוצא מביתו והולך לפאב, וכשהוא מדוכא ומיואש כליל הוא מחליט להתאבד. הוא מתנגש עם מכוניתו בעץ, נוטש אותה, והולך לאחד הגשרים במטרה לקפוץ למים. קלרנס המלאך שם לב לכוונותיו של ג'ורג', קופץ למים ועושה את עצמו טובע. ג'ורג' מחליט לקפוץ במטרה להצילו ומוציא אותו מהמים. אחרי שהוא עושה זאת מגלה לו קלרנס כי הוא המלאך השומר עליו.
במהלך שיחתם של ג'ורג' וקלרנס זועק ג'ורג' בייאושו כי מוטב היה אילו לא נולד מעולם, וקלרנס מתלהב מהרעיון, ומעביר את ג'ורג' לעולם מקביל בו הפרט היחיד ששונה הוא העובדה שג'ורג' מעולם לא נולד. בעולם זה, העיר נקראת "פוטרסוויל" על שמו של פוטר אשר משתלט על כל העיר, הארי ביילי מת כי לא היה מי שיציל אותו, ואנשי הצבא שהציל הארי בעולם האקטואלי מתים גם הם. אמו של ג'ורג' היא אלמנה זקנה, דודו נמצא בבית משוגעים לאחר שאיבד את העסק שלו, מרי היא רווקה בודדה, וכן הלאה.
ג'ורג' רץ ברחבי העיר ומתחנן לחזור לחייו הקודמים. תפילתו נענית, והוא שב לאותה נקודה בגשר, בה עמד לקפוץ. הוא חוזר לביתו, שם נמצאת המשטרה במטרה לעצרו, אך לא נראה שאכפת לו, שכן הוא מטורף מאושר. בשלב זה תושבים רבים מכל רחבי העיר מתפרצים לביתו כששטרות ומטבעות בידיהם, ובכך מצילים את העסק שלו.
פרשנות

הסרט, נוסף לעלילה עצמה, מרכז כמה אמירות חשובות בתחומים שונים:
פרשנות > ברמה הפילוסופית

יש כאן אמירה ש"אתה לא יודע מה שיש לך עד שאתה לא מאבד אותו". כלומר יש לבני אדם נטייה לקחת דברים כמובן מאליו ונטייה זו לא מטיבה איתנו, היא בעצם מונעת מאיתנו לראות את הטוב בחיינו ולהיות בהכרת הטוב. לפעמים יש התערבות של גורמים חיצוניים. אדם כמו ג'ורג' שהציל שתי נשמות ממוות בטוח, ייתכן שיקרה לו נס על אנושי, אשר יכול להצילו מהתאבדות. שכן אזרחי העיר יבואו עם כסף רב כדי להציל את העסק שלו. שזוהי למעשה המשמעות של התערבות "המלאך".
פרשנות > בתחום הכלכלי-חברתי

יש כאן אמירה אנטי קפיטליסטית מובהקת: משפחת ביילי פועלת כדי לאפשר לאנשים מהמעמד הנמוך לחיות בבתים סבירים ולא במשכנות העוני של פוטר. זה היה החזון והמניע של האב, וג'ורג' מרגיש חובה מוסרית להמשיך זאת. הוא מוותר על חלומותיו מהילדות להיות חוקר, לגלות את העולם, ללמוד, להיות אדריכל, כי הוא מרגיש מחויב להמשיך את המפעל של אביו. זוהי דילמה מוכרת בין הרגשת מחויבות למשפחה וערכים לבין השאיפה להגשמה עצמית ומימוש אינדיבידואלי.
יש כאן גם אמירה על סולידריות חברתית, כפי שהראה ירון זליכה (400 המלקות וסרטים אחרים, ע' 79-81.)
ההגיון הקפיטליסטי אומר שככל שאנשים עניים יותר הם יתרמו פחות כסף לנזקקים. כלומר על פניו היינו מצפים שמרי לא תצליח לגייס כסף מאנשי העיירה כדי לכסות את החוב שנוצר. פוטר אף אומר לו זאת באופן יותר בוטה ואכזרי: "ההמון יגרש אותך מהעיירה"
אבל הסולידריות החברתית מפתיעה לטובה וכאן בא הבמאי להדגיש את הטוב שבטבע האדם. אנשי העיירה למרות השתייכותם למעמד סוציו -אקונומי נמוך, תורמים כל אחד כפי יכולתו.
היחס האנושי וההגון שבו ג'ורג' ביילי התייחס לאנשי העיירה חוזר אליו. בזכות פועלם של בני משפחת ביילי, ובייחוד של ג'ורג', נוצרה רשת ביטחון חברתית, והיא מגינה עליו בשעת הצורך.
פרסים ומעמד כיום

הסרט היה מועמד לחמישה פרסי אוסקר ׁׁ(ביניהם: הסרט הטוב, הבמאי, והשחקן הראשי), אך לא זכה אף באחד. את רוב הפרסים באותה שנה גרף הסרט "שנות חיינו היפות ביותר".
כיום, הוא נחשב לאחד הסרטים החשובים בתקופתו ואף לאחד הסרטים האמריקאים הטובים ביותר שנוצרו אי פעם. הוא נמצא הן ברשימת הסרטים האמריקאים הטובים ביותר ובראש רשימת 100 סרטים מעוררי השראה של מכון הסרטים האמריקאי.
לקריאה נוספת

ירון זליכה, 400 המלקות וסרטים אחרים.
הערות שוליים

↑  http://jpress.org.il/Olive/APA/NLI_heb/SharedView.Article.aspx?href=HBKR%2F1948%2F12%2F17&id=Ad00522&sk=5EE27E9E
↑  WRAL, Classic film 'It's a Wonderful Life' features angelic galaxies, WRAL.com, ‏2019-12-22 (באנגלית)
| --- | --- |
בקרת זהויות :  GND: 4781710-0  VIAF: 316753693   WorldCat (עם VIAF): 316753693
אי התעלומות

| --- | --- |

עטיפת הספר העברי
 מידע כללי
 מאת:  ז'ול ורן
 איורים:  ג'ול פרט 
 שפת המקור:  צרפתית
 סוגה:  הרפתקה
 מקום התרחשות:  האי לינקולן, מריה תרזה 
 תקופת התרחשות:  מלחמת האזרחים האמריקנית 
 הוצאה
 הוצאה:  פייר־ז'ול הצל
 תאריך הוצאה:  1874
 הוצאה בעברית
 תרגום:  דורית קליגר (מצרפתית)
 סדרה
 ספר קודם:  20,000 מיל מתחת למים, מסביב לעולם בשמונים יום 
 הספר הבא:  השנסלור 
 
מפת האי
אי־התעלומות או אי התעלומה (בצרפתית: L'Île mystérieuse) הוא ספר בשלושה חלקים שנכתב בידי הסופר הצרפתי הידוע ז'ול ורן:
חלק ראשון – הניצולים מהשמים
חלק שני – הנטושים
חלק שלישי – סודו של האי
הספר מספר על חמישה אנשים ממדינות הצפון, הנצורים בעיר הבירה, ריצ'מונד שבוירג'יניה של מדינות הדרום, מבלי יכולת לצאת ממנה. בתקופה המתוארת 1861–1865 מתרחשת מלחמת אזרחים בין מדינות הצפון לבין מדינות הדרום. ריצ'מונד הייתה נצורה ומותקפת על ידי צבא האיחוד – צבא "הצפון". בעיר עצמה, לאזרחי "האיחוד" ניתנה האפשרות לנוע בחופשיות. חמישה מהם מגלים כי בכיכר מרכזית של העיר ניצב במצב הכן כדור פורח המיועד להעביר מידע על מצב הלחימה בעיר למפקד צבאות "הדרום", הגנרל לי, הנמצא רחוק מהעיר. בלילה סוער, ב־20 מרץ 1865, השומרים המופקדים על הכדור פורח אינם חשים באורחים הבלתי קרואים המתקרבים לסל שבבסיס הכדור הפורח. ה"אורחים", חמישה אנשים וכלב, ממריאים בכדור הפורח בתקווה למצוא אתר נחיתה במקום תרבותי ובטוח, בו יוכלו להמשיך בחייהם. הכדור הפורח עובר 6,000 מיל (כ־9,600 ק"מ) מעל האוקיינוס השקט, אך הצוות אינו מצליח לאתר מקום לנחות בו. לבסוף, הם מגלים אי קטן ובתרגיל מבריק הם מנמיכים את הכדור לעבר האי על מנת להימנע מנפילה לים, ונוחתים בסמוך לאי. הכדור מתרסק אך הם יוצאים בריאים ושלמים. החמישה קוראים לאי בשמו של נשיאם, אברהם לינקולן. הצוות מצליח לשרוד ולנהל חיים תקינים באי.
הספר בחלקו מהווה המשך לעלילות שתוארו בשני ספרים קודמים של ז'ול ורן ילדי רב החובל גרנט מהשנים 1867–1868 ו־20,000 מיל מתחת למים מהשנים 1869–1870. עם זאת, כל ספר מהווה עלילה בפני עצמה.
עלילה

הצוות הטס בכדור הפורח כולל חמישה אנשים ממדינות הצפון. השלושה הראשונים הם סיירוס סמית, מהנדס שעבד בשירות צבא האיחוד, גדעון סְפִילט, כתב ידוע של עיתון מהצפון, ומשרתו של סיירוס, נֵבּ (קיצור של נבוכדנצר). שלושתם נפגשים עם הימאי פּנקרוף, תושב הצפון הנמצא בריצ'מונד יחד עם נער בן 15, ששמו הרברט בראון. יחד הם מחליטים לברוח מהעיר באמצעות הכדור הפורח. הם טסים עמו בסערה במהירות ממוצעת של 144 קמ"ש ומגיעים לאי שומם, בלתי מיושב שאינו מופיע במפה, שנמצא בדרום האוקיינוס השקט, כ־2,600 ק"מ מזרחית מניו זילנד וכ־6,500 ק"מ מיבשת אמריקה.
עלילה > חלק ראשון: הניצולים מהשמים

הקבוצה נוחתת באי. ארבעה מתוכם הגיעו לחוף. המנהיג סיירוס סמית וכלבו לא נמצאו עימם. הנוחתים הגיעו ללא כל חפץ – אפילו סכין או גפרור לא היו עימם. ברשותם היה הלבוש לגופם ומה שהיה בכיסם. תחילה הם מחפשים באופן יסודי את מנהיגם, המהנדס שנעלם. לאחר ימים אחדים הם מוצאים אותו בריא ושלם. מה שעבר עליו נשאר בגדר חידה.
הצוות מארגן אספקת מזון משבלולים, ביצים ובשר צייד. הם מוצאים פלג מים טובים לשתייה ובונים לעצמם קורת גג. הידע המדעי של המהנדס ויצר הסקרנות של העיתונאי מביאים להם הצלחות אשר תורמות להישרדותם. הם מפיקים אש, בונים תנור אפיה, מייצרים כלי חרס לשימוש ביתי ולבנים לבניית מבנים. הם מגלים באי צמחיית בר ומצליחים לתַרבֵּת אותה. הם מגדלים גרעיני חיטה לזרעים עד שיש להם כמות מספקת למאכל. הם מגלים חיות בר ומצליחים לביית אותן. בין השאר זוג ערודים – בהמות נוחות לכל עבודה. הקבוצה מתגבשת. הם מסיירים באי, מכירים את המקומות שבהם יימצאו חומרי גלם נוספים לבנית בתיהם, לגיוון מזונם ולשיפור איכות חייהם. הם מטפסים לראש ההר הגבוה בעיר המתגלה כהר געש. סיור בלוע מראה כי הר הגעש אינו פעיל. מפסגתו הם משקיפים מסביב ורואים רק מים מאופק לאופק.
לפי הכוכבים ומועדי הזריחה והשקיעה מצליח המהנדס לכוון את שעונו ולמצוא את מיקום האי באוקיינוס השקט. הוא מגיע למסקנה הפסימית שספק אם אנייה תעבור ליד האי משום שהם רחוקים מכל נתיב הפלגה ידוע. הם מחליטים להתארגן לישיבת קבע באי ולמסור בבוא היום את המושבה לממשלת ארצות הברית. הם מחליטים: יותר אנו לא "ניצולים", אלא "מתיישבים". וכך כל מישור, עמק, נתיב ומקור מים זוכה בשם, כפי שמקובל כאשר מגלים ארץ חדשה. הם מבצעים חלוקת עבודה: המהנדס הוא המנהיג, העיתונאי הוא הממונה על הצייד, הרברט הנער מטפל בבעלי חיים ובצמחים, נֵב הוא הנפח, ופנקרוף הוא חרש עץ, סתת, בנאי וכל יכול. כלי עבודה, רובי צייד ואבק שרפה חסרים לצוות. הם מגלים מרבצי מתכות ולפי הוראות המהנדס הם מתחילים בייצור כלי מתכת. הם מניחים בתנורים פחם ועפרות ברזל, ולרשותם הכלים הדרושים. הם מצליחים להפיק גפרית, סידן ונתרן וכך גם חומר נפץ. החורף מתקרב והם מתפנים לבנית בית הקבע, בית הגרניט, ממנו ימתחו קווי טלגרף למכלאות, לשדות החיטה והירקות ולאכסניה ליד החוף, שם יצפו לעבר הים בתקווה לגלות אונייה עוברת באוקיינוס.
עלילה > חלק שני: הנטושים באי

שבעה חודשים עברו ובאי מתרחשים אירועים מסתוריים. בגופו של חזירון בר בן שלשה חודשים, הם מגלים רסיס עופרת מכדור רובה. אין להם רובים, אז מי ירה בו בתקופה האחרונה? מאוחר יותר הם מוצאים תיבה צפה במים, שארוזה כאשר תכולתה במצב מצוין ובתוכה כלי עבודה, נשק, מכשירים מדעיים – הכוללים מצלמה וכל הנדרש לפיתוח תמונות, תריסר פריטי לבוש, כלי בית וספרים – כולל מילון למדעי הטבע בשישה כרכים.
מסתיימת שנה לשהותם באי. הקבוצה מצאה את הפתרונות להישרדות והיא פועלת להעלאת רמת החיים. כך נבנית מעלית למשאות. הם מייצרים זכוכית לחלונות ולכוסות. יש כבר יבול חיטה שניתן לאפות ממנו לחם, ואפילו מתגלה טבק. הם צדים לוייתן וזוכים לגיוון התפריט. בעזרת הציוד המדעי שקבלו הם מגלים כי לידם מצוי אי, האי תבור. הם מחליטים לבנות סירה במטרה לשוט לאי השכן.
הם מהססים ויוצאים לדרך רק אחרי שהם מוצאים בקבוק בים ובו פתק לבוא אי תבור. הם מפליגים לאי ושם מתנפל עליהם פרא אדם. מסתבר שהוא הפושע איירטון אשר ננטש בסוף הספר ילדי רב החובל גרנט על האי תבור ובמשך הזמן שחלף מאז (כ־12 שנה) נטרפה עליו דעתו והוא החל להתנהג כמו חיית פרא. ברור להם כי לא הוא שלח את הפתק הטרי. באי לינקולן איירטון מבקש לגור לבד במכלאה ליד בהמות הבית. הם מתקינים קו־טלגרף בינם לבינו. שנתיים מסתיימות, כאשר הם מקימים טחנת קמח ומתקן לטווית בגדים ושמיכות מצמר כבשים. ואז נראית אונייה באופק.
היבטים מדעיים

כמו בכל ספריו, גם בספר זה עוסק ז'ול ורן בסוגיות מדעיות. בספר זה הוא דן מתחומי ההישרדות רפואה, מטלורגיה, אוקיינוגרפיה, מטאורולוגיה, גאולוגיה ואפילו כלכלה. ז'ול ורן מיחס בספר זה את החידושים למהנדס המוכשר, סירוס סמית, ולעיתונאי הסקרן, גדעוֹן סְפִילט, נושאי הקידמה המדעית. חלק מהתצפיות או מהחידושים הם, עד היום, בגדר פרי דמיונו של מחבר הספר. בספר זה החידושים המדעיים הם:
מים גפריתיים יעילים לטיפול בדלקות גרון – הם מגלים מעין של מים כאלה ומחליטים להשתמש בו לרפואה.
הצוות עורך מדידות באי: גובה ההר, הגבעות ומוצא את מיקום האי על פני כדור הארץ – ומגיע למסקנה עצובה: הם רחוקים מכל נתיב הפלגה.
חומצה גפרתנית, חומצה חנקנית, גליצרין, סבון וחומר נפץ הם חומרים חשובים לאדם – הם מוצאים די מחצבים באי כדי להפיק אותם.
הם מוצאים גרגרי חיטה. חישוב קל מראה כי אם יזרעו אותם והיום לא יעשו מהם לחם, יגבר עושרם בעתיד – וכך בתום שישה חודשים יש להם כבר 800 גרעינים.
שיעור בבוטניקה: השימוש בעצים לרהיטים ולליקרים – הם מחפשים תחליף לטבק ובינתיים דנים בשימושים אפשריים בעצים, אפילו בתור נשק – שריפת קני במבוק.
קוף ממין אורנגאוטן מצטרף לקבוצה – הוא כמו אחד מהם: מבצע עבודות משק בית – ניקיון החדרים, סידור בגדים וצחצוח נעליים, שליחויות (מוכיח את עצמו) ואפילו משתמש בכלי אוכל. "תבונה כמעט אנושית" ובסוף זוכה למדים של חדרן – מלצר.
מים צוננים ספוגים בגופרית מונעים דלקת מפצע – רוברט החולה נפצע מכדור השודדים. הזיהום לא התפשט והפצע נגלד בזכות תחבושות רטובות במי האי, הספוגים גופרית.
קור חריג שורר בחודשי החורף באי – מתצפיות מסתבר כי בחצי כדור הארץ הדרומי, החודש הקר ביותר הוא יוני והוא יותר קר מאשר דצמבר בחצי כדור הארץ הצפוני היות שהשמש קרובה יותר לחצי הכדור הצפוני.
הר געש כבוי יכול להתעורר – זה עלול לקרות בכל מקום. אפשר לחוש בכך בעזרת קיום תצפיות מתאימות.
באוקיינוס – איים נוצרים ואיים נעלמים.
סרט "אי התעלומות"

הסרט אי התעלומות (Mysterious Island) או בשמו המלא: "Jules Verne's Mysterious Island" יצא לאקרנים בשנת 1961. ביום סוער במיוחד, שבויי מלחמה מהאיחוד נמלטים מהכלא הצבאי, בו הם נמצאים, עולים בכדור הפורח, העומד מוכן במרכז העיר, ויוצאים ליעד לא ידוע. הם מוצאים את עצמם באי בודד באוקיינוס השקט. אל המתיישבים, מצטרפות בסרט ניצולות מאונייה ויחד הם מצליחים להישרד באי שלוש שנים. הקבוצה עוברת הרפתקאות, בין השאר מפגשים עם חיות קדמוניות, אך בעיתוי המתאים מופיעה עזרה מאלמוני. הוא גם מסייע להם בשיבה לעולם התרבותי. המציל מתגלה בתור קפטן נמו אשר יחד עם הצוללת נאוטילוס הגיע לאי אחרי שעבר עם שלושת ניצולי אונית המלחמה האמריקאית 20,000 מיל מתחת למים.
תרגומים לעברית

אי התעלומות; תרגם: יצחק ליב ברוך, תל אביב: אמנות, תרפ"ט.
אי התעלומה; תרגם: משה הרפז, תל אביב: עמיחי, תשכ"ג.
אי התעלומות; עברית: עדינה בסון, ירושלים: כתר, 1983.
אי התעלומות; מצרפתית: דורית קלינגר, תל אביב: זמורה־ביתן, תשמ"ו 1986.
אי התעלומות; נוסח עברי: בינה אופק, תל אביב: עופרים, תשנ"ח 1998.
אי התעלומות, בינה אופק, עופרים, תל אביב, 1998.
ראו גם

ילדי רב החובל גרנט
20,000 מיל מתחת למים
קפטן נמו
לקריאה נוספת

ז'ול ורן, אי התעלומות – שלשה חלקים, מצרפתית: דורית קליגר, זמורה, ביתן – מוציאים לאור, תל אביב, 1986.
הערות שוליים

↑  העיר נופלת ליד צבא הצפון כעבור 15 יום – 5 באפריל
↑  Equal to 40 meters per second or 144 kilometers per hour (nearly 36 leagues based on a league of 4 kilometers
↑  חלק שלישי, פרקים 1-5
↑  חלק שלישי, פרקים 6-12
↑  חלק ראשון, פרק 12
↑  חלק ראשון, פרק 14
↑  חלק ראשון, פרק 17
↑  חלק ראשון, פרק 21
↑  חלק שני, פרק 3
↑  חלק שני, פרק 7
↑  חלק שלישי, פרק 7
↑  חלק שלישי, פרק 14
↑  חלק שלישי, פרק 15
↑  חלק שלישי, פרק 17
| --- | --- |
בקרת זהויות :  BNE: XX2031754  BnF: cb122435899 (data)  GND: 4294882-4  SUDOC: 031168426  VIAF: 177957070   WorldCat (עם VIAF): 177957070 
דחליל בגינת הירקות
המתיישבים בצייד
תותחים – שלל מאונית שודדי הים
התפרצות הר הגעש פרנקלין
המתיישבים על סלע בים, כל מה שנותר מהאי, צופים באוניה המתקרבת לאי להצילם
נאוטילוס – החידוש המבריק ביותר
כרזת הסרט
אקהארד מאאורה

| --- | --- |

 לידה:  1080
 פטירה:  1126 (בגיל 46 בערך) Aura an der Saale, הרפובליקה הפדרלית של גרמניה 
 מדינה:  גרמניה 
 שפות היצירה:  גרמנית, לטינית 
 
אקהארד מאאורה (בלטינית: Ekkehardus Uraugiensis, בגרמנית: Ekkehard von Aura, המקובל באנגלית: Ekkehard of Aura; נפטר בשנת 1126) היה נזיר בנדיקט וכרוניקן.
אקהארד השתתף במסע הצלב של 1101 וכן הוא מקור חשוב לעלילות מסע הצלב הראשון והפרעות במהלכו ביהודי חבל הריין, הקרויות "גזירות תתנ"ו" (1096).
משנת 1108 היה ראש המנזר של אורה (מנזר שנוסד בידי אוטו מבמברג על נהר סאלה בחבל הארץ פרנקוניה קרוב לבאד קיסינגן שבבוואריה).
אקהארד עדכן את "Chronicon universale" של הכרוניקן פרוטולפ ממיכאלסברג (Frutolf of Michelsberg) במידע היסטורי הנוגע לגרמנים בין השנים 1098–1125, בתקופת שלטונו של היינריך החמישי, ובכלל זה, בתקופת מחלוקת ההסמכה, ואף צדד בדעת האפיפיור.
לקריאה נוספת

Robert E. Lerner, "Ekkerhard of Aura", Dictionary of the Middle Ages, vol.4, pg.417-418, 1989 ISBN 0-684-17024-8
אכונדרופלזיה

| --- | --- |
שחקן הפעלולים האמריקאי ג'ייסון אקונה (אנ') הלוקה באכונדרופלזיה
שחקן הפעלולים האמריקאי ג'ייסון אקונה (אנ') הלוקה באכונדרופלזיה
 תחום:  אורתופדיה
 שכיחות:  27.500 / 1
 סיבות:  גנטיקה (מוטציה בגן- FGFR3)
 תסמינים:  גפיים קצרות, היקף ראש גדול, בליטה של המצח קדימה (אנ') וגשר אף שקוע
 טיפול:  הורמוני גדילה וטיפול בסיבוכים
 סיבוכים:  השמנת יתר חולנית, לורדוזיס(אנ'), היצרות עמוד השדרה, הידרוצפלוס
 פרוגנוזה:  תוחלת חיים קצרה ב-10 שנים מהממוצע
 קישורים ומאגרי מידע
 eMedicine:  1258401 
 MeSH:  D000130
 סיווגים
 ICD-11:  LD24.00 
 
מצח בולט אצל ילד
אכונדרופלזיה (באנגלית: Achondroplasia) היא פגם גנטי הגורם לגמדות. גופם של הלוקים בפגם ניכר בגפיים עליונות ותחתונות קצרות באופן יחסי, בעוד הגו (טורסו) באורך נורמלי ביחס לגיל. גובהם הממוצע של בני אדם כאלה הוא 131 ס"מ לגברים ו- 123 ס"מ לנשים. בחלק מהמקרים ייתכנו שינויים נוספים, כמו היקף ראש מוגדל, מצח בולט וגשר אף שקוע. אכונדרופלזיה נגרמת כתוצאה ממוטציה גנטית בקולטן להורמון הגדילה של פיברובלסטים מסוג 3 (אנ'). ב-80% מהמקרים התהליך מתרחש כמוטציה ספונטנית (חדשה) בשלב ההתפתחות המוקדמת. במקרים אחרים, המוטציה עוברת בתורשה מההורים ביחסי דומיננטיות. אלה הסובלים מפגיעה בשני גנים, בדרך כלל לא שורדים. האבחנה מבוססת לעיתים קרובות על פי הסימפטומים, אך אם אינה וודאית, היא יכולה להתבסס גם על בדיקות גנטיות. הטיפולים יכולים לכלול קבוצות תמיכה וניתוחים להארכת גפיים. בנוסף, מתבצעים מאמצים למנוע סיבוכים שיכולים להתלוות להפרעה, כמו השמנת יתר, הידרוצפלוס, דום נשימה במהלך שינה, דלקת האוזן התיכונה והיצרות בתעלת עמוד השדרה. תוחלת החיים של הסובלים מההפרעה פחותה בעשר שנים מהממוצע.
גורמים

ב-80% מהמקרים התהליך מתרחש כמוטציה ספונטנית בגן הורמון הגדילה של פיברובלסטים מסוג 3 (FGFR3) המקושרת לגילו של האב. גן זה אחראי בעיקר ליצירת החלבון, פיברובלסט של רצפטור הגדילה. חלבון זה תורם לייצור קולגן ורכיבים מבניים אחרים ברקמות ובעצמות. כשהגן עובר מוטציה מתרחשת פגיעה באינטראקציה בין החלבון לבין גורמי הגדילה המובילים לסיבוכים ביצירת העצם. הסחוס אינו מסוגל להתפתח באופן מלא בתוך העצם, דבר אשר גורם לאדם להיות נמוך באופן לא פרופורציונלי בגובה.
בהתפתחות תקינה, לגן הפיברובלסט השפעה שלילית מווסתת על צמיחת העצם. באכונדרופלזיה, בעקבות מוטציית הגן, הרצפטור פעיל ללא ויסות וכתוצאה מכך גורם לעצמות קצרות מאוד. האפקט דומיננטי מאוד מבחינה גנטית, עותק אחד של מוטציית גן מספיקה כדי לגרום לאכונדרופלזיה, בזמן ששני עותקים של מוטציית הגן קטלניים מאוד בעיקר לפני או בסמוך ללידה.
אכונדרופלזיה יכולה להיות מורשת כתוצאה מיחסי דומיננטיות מההורים. בזוגות בהם אחד מההורים סובלים מההפרעה הם יכולים להעביר את הגן לצאצאיהם בסיכוי של 50% לכל הריון. במקרים בהם שני ההורים סובלים מההפרעה, יש סיכוי של 50% שהצאצא יסבול גם הוא מההפרעה וסיכוי של 25% שהצאצא יירש את הגן משני הוריו וכתוצאה מדומיננטיות כפולה יוביל למקרה מוות.
השם "אכונדרופלזיה" כולל את המחלות הנגרמות מפגם בגן- FGFR3 המתבטאות בשלוש מחלות בדרגות חומרה שונות המועברות בתורשה אוטוזומלית דומיננטית (אוטוזומלית, הגן המקודד לחלבון נמצא על אחד מהכרומוזומים האוטוזומיים (ה"רגילים", שאינם כרומוזומי המין X או Y), ושהגן הוא דומיננטי, כלומר מספיק הורה אחד החולה במחלה כדי להעביר את המחלה לדור הבא): Thanatophoric Dysplasia, אכונדרופלזיה והיפוכונדרופלזיה.
Thanatophoric Dysplasia - זוהי הצורה הקשה ביותר של המחלה שאינה מאפשרת יילודים ברי חיות, הלוקים בה מאופיינים בקיצור ניכר של הגפיים, ראש גדול, עיניים בולטות, חזה צר וקטן, בטן בולטת ומומים בלב ובמוח. בצילום רנטגן אופיינית צורת U של החוליות במבט קדמי. העצמות הארוכות קצרות מאוד ומעוקמות (לעצם הירך מראה כשל 'שפופרת טלפון'). המטאפיזות (אזור הגדילה בין קצה העצם לגוף העצם) נראות שלוחות מחודדות.
אכונדרופלזיה - היא הצורה השכיחה ביותר של הפגם הגנטי בקרב מחלות השלד הקשות. ההפרעה מועברת בצורה אוטוזומלית דומיננטית, אך ב־80% מן המקרים נובעת ממוטציות חדשות המקושרות לגיל האב.
המחלה מאופיינת בהאטה של קצב גדילת העצם האנכונדרלית (עצם הנוצרת מסחוס), אף כי מתחת המיקרוסקופ כל שכבות העצם נראות תקינות. העצמות השטוחות (האחראיות על גדילת החוליות והגו) תקינות, ולכן הגפיים חסרות פרופורציה.
אדם הלוקה באכונדרופלזיה יעביר את המחלה לילדיו בשיעור של 50%.
היפוכונדרופלזיה - היא צורה קלה של אכונדרופלזיה, הממצאים הקליניים של היפוכונדרופלזיה דומים מאוד לאכונדרופלזיה, אך הם קלים יותר, ולכן היא אינה מאובחנת ברוב המקרים, היות שהפגיעה בגובה קלה (המחלה מאובחנת לרוב בגיל 2–3 שנים), בבדיקת חולים הלוקים בהיפוכונדרופלזיה נמצא שהפגם הגנטי באותו גן FGFR3 וברוב החולים אותן 2–3 מוטציות שונות מזו שבאכונדרופלזיה. גם צורה זו מועברת בצורה דומיננטית. היא מתבטאת בגפיים קצרות בחלקן הפרוקסימלי ובשינויים רדיולוגיים דומים לאלו שבאכונדרופלזיה, אם כי במידה קלה יותר. במרבית המקרים לא מופיעים שינויים בפנים, והיקף הראש הוא בגבול הנורמה.
אבחון

המראה הקליני של המחלה די אופייני, קיים קיצור גפיים, בעיקר באזורים המרוחקים מהגוף (הפרוקסימליים). הגפיים קצרות כבר מלידה, ולרוב קיים גם היקף ראש גדול יחסית (היקף הראש הממוצע הוא מעל אחוזון 97 של ילדים נורמלים, קיימות עקומות גדילה מיוחדות של היקף הראש ללוקים באכונדרופלזיה), בליטה של המצח קדימה וגשר אף שקוע. בתקופת הילדות הגפיים מכוסות קפלי עור מיותרים, כפות הידיים קצרות ורחבות, וקיים רווח גדול יחסית בין האגודל לאצבע 2, ובין אצבע 3 לאצבע 4. בינקות קיימת גיבנת באזור הגב התחתון, המתחלפת בהדרגה והופכת ללורדוזיס(אנ'). צורה אופיינית נוספת היא 'רגלי O' זאת מכיוון שעצם השוקית (פיבולה) ארוכה יותר מעצם השוקה (הטיביה).
רוב החולים סובלים גם מהיפוטוניה, ובדרך כלל, עקב כך גם באיחור בהתפתחות המוטורית, אך ההתפתחות השכלית נורמלית. לחולים קיימת גמישות מרובה של המפרקים.
בנוסף, קיימים מאפיינים בפנים, עצם הלסת העליונה אינה מפותחת יחסית, והלסת התחתונה נראית בולטת קדימה, לכן יש לחולים אלה בעיות במנשך. החולים סובלים מדלקות אוזניים רבות, ולכן ישנה שכיחות גדולה של הפרעות שמיעה בגיל מבוגר.
קיימת חשיבות רבה ביותר לאבחנה מדויקת, שכן במקרה של לידת ילד חולה להורים בריאים, ניתן יהיה למנוע זאת בילדים הבאים.
אבחון > דימות

בצילום CT ניתן לראות עודף נוזל בחדרים וסביב המוח.
גם צילומי הרנטגן אופייניים. אין שינויים באפיפיזות (קצות העצמות) או במטאפיזות (אזורי הגדילה בין קצה העצם לגוף העצם) של העצמות (לעיתים למטאפיזות יש צורת V). בצילום עמוד השדרה ניתן לראות כי המרחק בין החוליות הולך וקטן בהדרגה מחוליה L1 עד ל- L5 במקום לגדול. ייתכנו גם שינויים נוספים בחוליות. נקב העורף הגדול קטן ואינו סדיר בצורתו. בצילום העצמות הארוכות ניתן להבחין שהן קצרות ורחבות, ובפרט באזורים המרוחקים (הפרוקסימליים) של הגפיים. בצילום חזה צדדי ניתן להבחין בקיצור הממד האנטרו-פוסטריורי (-מקדימה אחורה).
טיפול

ניתוח להארכת הגפיים המוצע לחולים. במהלך הניתוח שוברים את העצמות הארוכות ומרחיקים אותן זו מזו, ובתהליך רגנרציה מתמלא מקום הרווח. ניתן לקבל הארכה של כ־20% מאורך העצם המקורית (תוספת של כ־15 ס"מ), קצב הארכה הוא כ-1 מ"מ ביום, כל התהליך נמשך כשנה וחצי, שמתוכו יושבים החולים על כיסא גלגלים כחצי שנה.
באוגוסט 2021 אושר באיחוד האירופי שימוש בתרופה Vosoritide (שם מסחרי Voxzogo) לשיפור הגדילה של ילדים ונערים הסובלים מאכונדרופלזיה. התרופה אושרה לשימוש בארצות הברית בנובמבר אותה שנה. בישראל התרופה ניתנה לראשונה במסגרת טיפול בבית החולים איכילוב בשנת 2022,  ובמרץ 2024 התרופה נכנסה לסל הבריאות. באירופה ניתן להשתמש בתרופה החל מגיל שנתיים ובארצות הברית החל מגיל 5. התרופה פותחה על ידי החברה האמריקאית ביומרין פרמסוטיקל (BioMarin Pharmaceutical). במחקר שנערך על שימוש בתרופה נמצא שגובהם של ילדים עם אכונדרופלזיה שקיבלו את התרופה צמח בממוצע בכ-5.5 ס"מ בשנה, כ-1.5 ס"מ יותר מילדים עם אכונדרופלזיה שלא קיבלו את התרופה. העלייה בקצב הגדילה שנצפתה נשמרה גם במחקרי ההמשך שנעשו, ולאחר שנתיים נצפתה תוספת של 3.52 ס"מ בנוסף לקצב הגדילה רגיל שלהם. כמו כן, נצפה שיפור בפרופורציית הגוף.
סיבוכים

תוחלת החיים של החולים תקינה, פרט למקרים נדירים שמופיע הידרוצפלוס המלווה בלחץ על מח השדרה והשורשים הספינליים. כמו כן בשנה הראשונה לחיי החולים ישנה שכיחות יתר של מוות פתאומי עקב היצרות דרכי האוויר העליונות וסטנוזיס של הפורמן מגנום העלול לגרום לדום נשימה בשינה. החולים המבוגרים סובלים מבעיות גב, ועקב היצרות של חלל חוט השדרה להרבה מהם יש לחץ על חוט השדרה וכלי הדם המזינים אותו, אשר מתבטא בתופעות נירולוגיות, בעיקר בזמן הליכה.